Situație infecții respiratorii, pneumonii și gripă, perioada 24-30 martie 2025

 Cea mai recentă săptămână de raportare a afecțiunilor sezoniere (perioada 24-30 martie) a adus prima scădere semnificativă a numărului de îmbolnăviri înregistrate în acest an atât în ceeea ce privește cazurile de gripă cât și cele de infecții pulmonare sau ale căilor respiratorii. În scădere a fost și numărul de internări, semn că formele de boală au fost ușoare, cel mult medii. În perioada menționată, nu au fost raportate decese cauzate de gripă.

 În săptămâna 13 de raportare, au fost înregistrate 1701 cazuri de infecții acute ale cailor respiratorii superioare (cu 331 mai puțin decât în săptămâna anterioară), 407 cazuri de pneumopatii (în scadere cu 124 de cazuri) și doar 47 de cazuri de gripă, cu 50% mai puține decât în perioada 17-23 martie.

 Comparativ cu aceeași perioadă a anului trecut, numărul cazurilor de gripă rămâne la un nivel ușor crescut (doar 8 în perioada similară a lui 2024), la fel și cel al infecțiilor respiratorii(doar 1212 în săptămâna 13 din 2024) în timp ce numărul cazurilor de pneumopatii este fix la același nivel cu 2024.

 În ceea ce privește gripa cele mai multe cazuri au fost înregistrate la grupele de vârstă 2-4 respectiv 5-14 ani (10 și 11 cazuri). Cele mai multe infecții respiratorii au fost diagnosticatela grupele de vârstă 5-14 ani respectiv 15-49 de ani iar cele mai multe cazuri de pneumopatii au apărut la persoane cu vârste cuprinse între 15 și 49 de ani respective peste 65 de ani.

|  |  |  |  |  |  |  |  |
| --- | --- | --- | --- | --- | --- | --- | --- |
| Gripă | total | 0-1 | 2-4 | 5-14 | 15-49 | 50-64 | >65 |
| Nr.cazuri | 47 | 14 | 10 | 11 | 4 | 4 | 4 |
| Internări | 5 | 2 | 0 | 1 | 0 | 0 | 2 |

|  |  |  |  |  |  |  |  |
| --- | --- | --- | --- | --- | --- | --- | --- |
| IACRS | total | 0-1 | 2-4 | 5-14 | 15-49 | 50-64 | >65 |
| Nr.cazuri | 1701 | 105 | 286 | 456 | 598 | 165 | 91 |
| Internări | 5 | 18 | 12 | 6 | 3 | 1 | 0 |

|  |  |  |  |  |  |  |  |
| --- | --- | --- | --- | --- | --- | --- | --- |
| Pneumopatii | total | 0-1 | 2-4 | 5-14 | 15-49 | 50-64 | >65 |
| Nr.cazuri | 407 | 28 | 30 | 54 | 117 | 75 | 103 |
| Internări | 128 | 23 | 8 | 8 | 16 | 19 | 54 |

 De la începutul sezonului de supraveghere 2024 – 2025 au fost raportate 3981 cazuri de gripă (dintre care 307 cazuri au fost confirmate prin RT PCR), 48.310 cazuri IACRS și 11.491 cazuri de pneumonii. În ceea ce privește numărul deceselor cauzate de gripă, de la începutul sezonului și până în data de 30 martie au fost raportate 9 cazuri.

Director executiv,

Ec. Cojocaru Nicolae Horațiu

Întocmit:

Cons. princip. Ungureanu Denisa